《题岘坡书院》
宋代·郑会

羊公碑字晋苔昏，中有襄人古泪痕。
忆作风烟涨尘土，自今日月照乾坤。
维瓯有客伤前哲，以岘名坡续后昆。
且莫掀客看凫白，为君王洗汉江浑。

作者简介：郑会，字文谦，一字有极，号亦山，贵溪（今属江西）人。少游朱熹、陆九渊之门。宁宗嘉定四年（一二一一）进士。十年，擢礼部侍郎。理宗宝庆元年（一二二五）史弥远专政，引疾归里。卒年八十二。有《亦山集》。已佚。清同治《贵溪县志》卷八有传。　郑会诗，据《全芳备祖》等书所录，编为一卷。